ΓΡΑΠΤΗ ΕΡΩΤΗΣΗ E-1651/03

υποβολή: Jules Maaten (ELDR) προς την Επιτροπή

(16 Μαΐου 2003)

Θέμα: Προειδοποίηση της Παγκόσμιας Οργάνωσης Υγείας, σχετικά με την πανώλη των ορνίθων Α Η7Ν7 στις Κάτω Χώρες

1. Έχει ενημερωθεί η Επιτροπή σχετικά με το άρθρο που δημοσίευσε ο Alexander S. Kekul (Der Tagespiegel, 30 Απριλίου 2003), με τίτλο von Hhnern und Menschen. Warum Geflgelviren wie die in Holland so gefhrlich sind;

2. Στο άρθρο αναφέρεται ότι ο ιός της πανώλης των ορνίθων influenza-A H7N7 είναι λίαν επικίνδυνος για τον άνθρωπο. Τούτο αποδεικνύεται και από το γεγονός ότι ένας ολλανδός κτηνίατρος έχασε τη ζωή του λόγω του ιού. Στο εν λόγω άρθρο αναφέρεται ότι το ανθρώπινο ανοσοποιητικό σύστημα είναι ανίκανο να αντισταθεί στη μεταλλαγμένη μορφή της influenza-A H7N7. Συμμερίζεται η Επιτροπή την άποψη αυτή·

3. Γνωρίζει η Επιτροπή ότι στις 24 Απριλίου 2003, η ΠΟΥ δημοσίευσε έκθεση (Disease Outbreak Report) σχετικά με την κατάσταση στις Κάτω Χώρες· Στην εν λόγω έκθεση αναφέρεται το γεγονός ότι, το 1997 είχε εμφανισθεί στο Χονγκ-Κονγκ ένα παρόμοιο είδος ιού, συγκεκριμένα ο H5N1, με αποτέλεσμα να μολυνθούν 18 άτομα και να πεθάνουν τα 6. Το Φεβρουάριο του 2003, ο ιός αυτός εμφανίσθηκε εκ νέου στο Χονγκ-Κονγκ και στοίχισε τη ζωή σε ένα άτομο. Η Παγκόσμια Οργάνωση Υγείας συνιστά να διενεργηθούν στις Κάτω Χώρες αυστηροί έλεγχοι σε ανθρώπους και ζώα (κυρίως κοτόπουλα, γαλοπούλες και χοίρους). Κρίνει η Επιτροπή ότι οι χώρες στις οποίες έχει εμφανισθεί η πανώλη των ορνίθων έχουν λάβει επαρκή μέτρα ώστε να μην προκύψει κατάσταση ανάλογη εκείνης του Χονγκ-Κονγκ·

4. Τί περαιτέρω μέτρα προτίθεται να λάβει η Επιτροπή προκειμένου να τεθείπό έλεγχο η κατάσταση στην Ευρώπη· Διαθέτει η Επιτροπή επαρκή μέσα για μια αποτελεσματική δράση σε περίπτωση επιδείνωσης·

Κοινή απάντησητου κ. Byrne εξ ονόματος της Επιτροπήςστις γραπτές ερωτήσεις E-1651/03 και E-1657/03

(18 Ιουλίου 2003)

Η γρίπη των ορνίθων (Avian influenza) είναι μία μεταδοτική ιογενής λοίμωξη των ορνίθων. Το στέλεχος του ιού που προκαλεί τις σημερινές εστίες σε ορισμένα κράτη μέλη είναι τύπου H7N7. Έχει καταδειχθεί ότι η διαβίβαση του εν λόγω ιού από τις όρνιθες στον άνθρωπο προκαλεί, σε λίγες περιπτώσεις, παροδικές ιάσιμες ενοχλήσεις στα μάτια και αναπνευστικά συμπτώματα. Η μεταβίβαση από άνθρωπο σε άνθρωπο είναι περιορισμένη και το στέλεχος δεν έχει ακόμη εδραιωθεί στον ανθρώπινο πληθυσμό. Ο θάνατος ενός κτηνιάτρου στις Κάτω Χώρες πρέπει να αντιμετωπισθεί ως μεμονωμένο γεγονός που προκλήθηκε από την άμεση έκθεση σε ζώντα προσβεβλημένα από τον ιό πουλερικά. Ο έλεγχος των πουλερικών και τα μέτραγιεινής που εφαρμόζονται στα σφαγεία της Ένωσης καθώς και οι απαιτούμενες εγγυήσεις στοχεύουν στη διασφάλιση ότι κανένα μολυσμένο κρέας πουλερικών δεν κυκλοφορεί στο εμπόριο. Η θερμαντική επεξεργασία την οποίαφίσταται το κρέας πουλερικών πριν από την κατανάλωση εξουδετερώνει οιοδήποτε παρόντα ιό. Ο κίνδυνος μετάδοσης της ασθένειας μέσω της κατανάλωσης κρέατος είναι, συνεπώς, ασήμαντος.

Η Επιτροπή γνωρίζει τα γεγονότα που συνέβησαν στο Χονγκ-Κονγκ και παρακολουθεί από κοντά την κατάσταση που επικρατεί τόσο εκεί όσο και στην νότια Κίνα, μέσω των πληροφοριών που της παρέχει η Παγκόσμια Οργάνωση Υγείας (ΠΟΥ) καθώς και από άλλες πηγές. Η Επιτροπή εξακολουθεί να συνεργάζεται με την ΠΟΥ και άλλους φορείς για την ανάπτυξη και εφαρμογή προγραμμάτων αντιμετώπισης σοβαρών μεταδοτικών ασθενειών όπως η ανθρώπινη γρίπη και το Οξύ Αναπνευστικό Σύνδρομο (SARS). Έχει δημιουργηθεί ένα αποτελεσματικό δίκτυο επικοινωνίας μεταξύ των αρμόδιων δημόσιωνγειονομικών αρχών για τον συντονισμό των συνιστώμενων μέτρων μέσω του Συστήματος Έγκαιρης Προειδοποίησης της Κοινότητας για τις μεταδοτικές ασθένειες και μέσω διαδικασιών απευθείας παροχής στο κοινό επιστημονικά τεκμηριωμένων πληροφοριών. Η Επιτροπή στηρίζει, επίσης, μία σειρά ερευνητικών σχεδίων για την ανάπτυξη εμβολίων κατά της γρίπης και τη βελτίωση της εργαστηριακής διάγνωσης.

Η Επιτροπή, ανταποκρινόμενη στις εστίες της γρίπης των ορνίθων που εντοπίστηκαν στο Βέλγιο, στη Γερμανία και στις Κάτω Χώρες και σε στενή συνεργασία με τους εμπειρογνώμονες των κρατών μελών της μόνιμης επιτροπής για την τροφική αλυσίδα και τηνγεία των ζώων, ανέλαβε αμέσως μία σειρά αυστηρά μέτρα για τον έλεγχο της νόσου. Τα μέτρα αυτάπερβαίνουν τις διατάξεις που ορίζονται στην οδηγία του Συμβουλίου 92/40/ΕΟΚ της 19ης Μαΐου 1992 για την εισαγωγή κοινοτικών μέτρων για τον έλεγχο της γρίπης των ορνίθων(1). Περιλαμβάνονται αυστηρές διατάξεις για την άμεση διακοπή της αλυσίδας διάδοσης της λοίμωξη και την πρόληψη της διαβίβασης του ιού στον άνθρωπο. Οι εν λόγω ενέργειες επανεξετάζονται συνεχώς με βάση την εξέλιξη της επιδημιολογικής κατάστασης λαμβανομένωνπόψη των πλέον επίκαιρων επιστημονικών γνώσεων που έχουν αποδειχθεί αποτελεσματικές για τον περιορισμό της εξάπλωσης της νόσου. Η κατάσταση τηςγείας των πουλερικών σε συνάρτηση τιςπάρχουσες εστίες της γρίπης των ορνίθων στο Βέλγιο, στη Γερμανία και στις Κάτω Χώρες βελτιώθηκε σημαντικά τις τελευταίες εβδομάδες. Περαιτέρω πληροφορίες διατίθενται στη διεύθυνση http://europa.eu.int/comm/food/fs/ah_pcad/ah_pcad_77_en.pdf και http://europa.eu.int/comm/food/fs/ah_pcad/ah_pcad_76_en.pdf.

Οι ιοί της γρίπης ανήκουν στην οικογένεια των Orthomyxoviridae, ενώ ο παράγοντας που προκαλεί το σύνδρομο SARS αποδείχθηκε ότι ανήκει στην οικογένεια Corona. Οι δύο οικογένειες διαφέρουν σαφώς μεταξύ τους και οι ιοί προκαλούν διαφορετικές νόσους. Τα αρχικά συμπτώματα, ωστόσο, είναι παρόμοια. Η μετάδοση στον άνθρωπο του ιού του SARS και της γρίπης μπορεί να γίνει ταυτόχρονα, ιδίως την περίοδο έξαρσης της γρίπης. Η αποτελεσματική παρακολούθηση της γρίπης είναι επομένως εξίσου σημαντική με την εφαρμογή επικυρωμένων κλινικών δοκιμών για την επιβεβαίωση του SARS. Η Επιτροπή χρηματοδοτεί ένα σχέδιο παρακολούθησης, το Ευρωπαϊκό πρόγραμμα παρακολούθησης της γρίπης (http://www.EISS.org) που παρέχει στοιχεία παρακολούθησης της ανθρώπινης γρίπης σε στενή συνεργασία με την ΠΟΥ.

Στο γενικότερο πλαίσιο της προστασίας από τις μεταδοτικές νόσους, η Επιτροπή σκοπεύει να προτείνει στο Κοινοβούλιο και στο Συμβούλιο έναν κανονισμό για την ίδρυση κέντρου μεταδοτικών ασθενειών που μπορεί να συμβάλλει στη βελτίωση της ικανότητας αντίδρασης της Ευρωπαϊκής Ένωσης σε εστίες νόσων που επηρεάζουν την δημόσιαγεία. Το κέντρο θα συμπληρώσει τη στήριξη που παρέχεται ήδη από ταφιστάμενα κοινοτικά μέσα (πχ προστασία των πολιτών) για τη διασφάλιση της ανάληψης σε κοινοτικό επίπεδο αποτελεσματικών ενεργειών σε συνάρτηση με καταστροφές σε κάποιο κράτος μέλος ή τρίτη χώρα.

(1) ΕΕ L 167 της 22.6.1992.